Up-299/03
Datum: 2004-01-27T00:00:00.000+01:00
ecli: ECLI:SI:USRS:2004:Up.299.03
vrsta: posamični akt
zadeva: ustavna pritožba
objavljeno: Neobjavljeno | 27.01.2004
dokument: US23050
akt: Ustavna pritožba A. A. in B. B. zoper sklep Upravnega sodišča, Oddelka v Mariboru, št. U 70/2003 z dne 18. 2. 2003
resitev: zavrženje
izrek: Ustavna pritožba A. A. in B. B. zoper sklep Upravnega sodišča, Oddelka v Mariboru, št. U 70/2003 z dne 18. 2. 2003 se zavrže.
stavek: Ker pritožnika pred vložitvijo ustavne pritožbe zoper sklep o obnovi postopka nista izčrpala vseh pravnih sredstev, je Ustavno sodišče njuno ustavno pritožbo zavrglo.
odlocitev: sklep
geslo: 1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.

1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
podlaga: Člen 55.1.2, Zakon o Ustavnem sodišču [ZUstS]
datum_vloge: 2003-04-28T22:00:00.000Z
datum_odlocitve: 2004-01-26T23:00:00.000Z

# Up-299/03 - 4

11. 2. 2004

# SKLEP

Ustavno sodišče je v postopku za preizkus ustavne pritožbe A. A. in B. B., obeh iz Ž., na seji senata dne 27. januarja 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

**sklenilo:**

**Ustavna pritožba A. A. in B. B. zoper sklep Upravnega sodišča, Oddelka v Mariboru, št. U 70/2003 z dne 18. 2. 2003 se zavrže.**

## OBRAZLOŽITEV

Z izpodbijanim sklepom je bil zavržen predlog za obnovo postopka, ker pritožnika nista verjetno izkazala enega izmed razlogov, določenih v 85. členu Zakona o upravnem sporu (Uradni list RS, št. 50/97 in nasl. - v nadaljevanju ZUS).

Pritožnika navajata, da sta že osem let v negotovosti, ali bosta morala odstraniti nedovoljeno gradnjo. Ustavno sodišče naj pri obravnavi ustavne pritožbe upošteva še njun predlog za obnovo postopka z dne 30. 12. 2002. Predlagata oprostitev plačila sodne takse.

Po prvem odstavku 51. člena Zakona o Ustavnem sodišču (v nadaljevanju ZUstS) je mogoče vložiti ustavno pritožbo šele po izčrpanju vseh drugih pravnih sredstev, kar na področju upravnopravnih zadev pomeni po izčrpanju sodnega varstva v upravnem sporu. Iz prilog k ustavni pritožbi je razvidno, da sta dne 19. 3. 2003 zoper sklep Upravnega sodišča št. U 70/2003 z dne 18. 2. 2003 vložila pritožbo. Po določbi drugega odstavka 79. člena ZUS o pritožbi odloča Vrhovno sodišče, ki o njej še ni odločilo.

Pritožnika torej pred vložitvijo ustavne pritožbe nista izčrpala sodnega varstva. Zato je bilo treba ustavno pritožbo zavreči.

Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča Republike Slovenije (Uradni list RS, št. 93/03 in 98/03 popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata
Milojka Modrijan